Document ID: 31997R1466

Reference:
EUR-Lex - 31997R1466 - SK
Dôležité právne oznámenie
|
31997R1466
Úradný vestník L 209 , 02/08/1997 S. 0001 - 0005
Nariadenie Rady (ES) č. 1466/97zo 7. júla 1997o posilnení dohľadu nad stavmi rozpočtov a o dohľade nad hospodárskymi politikami a ich koordináciiRADA EURÓPSKEJ ÚNIEso zreteľom na Zmluvu o založení Európskeho spoločenstva, a najmä na jej článok 103 ods. 5,so zreteľom na návrh Komisie [1],konajúc v súlade s postupom uvedeným v článku 189c zmluvy [2],(1) keďže cieľom Paktu o stabilite a raste sú zdravé verejné financie ako prostriedok na posilnenie predpokladu stability cien a na silný a udržateľný rast, napomáhajúci tvorbe pracovných miest;(2) keďže Pakt o stabilite a raste pozostáva z tohto nariadenia, zameraného na sprísnenie dohľadu nad stavmi rozpočtov a dohľad nad hospodárskymi politikami a ich koordináciou, z nariadenia Rady (ES) č.1467/97 [3], ktorého cieľom je urýchliť a vyjasniť vykonanie postupu pri nadmerných deficitoch a z uznesení Európskej Rady zo 17. júna 1997 o Pakte o stabilite a raste [4], v ktorom, v súlade s článkom D Zmluvy o Európskej únii, sú vydané pevné politické usmernenia na striktnú a včasnú implementáciu Paktu o stabilite a raste a najmä na dodržanie strednodobého cieľa takmer vyrovnaného alebo prebytkového stavu rozpočtov, ku ktorému sú členské štáty zaviazané, a na prijatie nápravného rozpočtového opatrenia, potrebného na dosiahnutie cieľov ich stabilizačných a konvergentných programov tam, kde získané informácie signalizujú súčasné alebo očakávané zásadné odchýlenie od strednodobého rozpočtového cieľa;(3) keďže v tretej etape Hospodárskej a menovej únie (HMU) majú členské štáty, podľa článku 104c zmluvy, zmluvou uloženú povinnosť predchádzať nadmerným deficitom celkového štátneho rozpočtu; keďže podľa článku 5 protokolu (č. 11) o určitých ustanoveniach týkajúcich sa Spojeného kráľovstva Veľkej Británie a Severného Írska k zmluve, článok 104c ods. 1, sa na Spojené kráľovstvo nevzťahujú, pokiaľ nedosiahne tretiu etapu; keďže povinnosť, uložená článkom 109e ods. 4, usilovať sa o predchádzanie nadmerným deficitom, sa na Spojené kráľovstvo bude i naďalej vzťahovať;(4) keďže dodržovanie strednodobého cieľa takmer vyrovnaného alebo prebytkového stavu rozpočtov dovolí členským štátom normálne konjunkturálne výkyvy pri udržaní deficitu v medziach referenčnej hodnoty 3 % HDP;(5) keďže je vhodné doplniť postup multilaterálneho dohľadu podľa článku 103 ods. 3 a 4 systémom včasného varovania, na základe ktorého Rada včas upozorní členský štát na nutnosť opravného rozpočtového zákroku na zabránenie vzniku nadmerného deficitu;(6) keďže multilaterálny dohľad, podľa článku 103 ods. 3 a 4, by mal naďalej pokračovať v monitorovaní celkového rozsahu hospodárskeho vývoja v každom členskom štáte a v spoločenstve, ako aj zhodnosti hospodárskych politík so širšími hospodárskymi usmerneniami uvedenými v článku 103 ods. 2; keďže na sledovanie tohto vývoja je vhodné poskytovanie informácií formou stabilizačných a konvergentných programov;(7) keďže je treba stavať na užitočných skúsenostiach získaných s konvergentnými programami v priebehu prvých dvoch etáp Hospodárskej a menovej únie;(8) keďže členské štáty prijímajúce jednotnú menu, ďalej nazývané "účastnícke členské štáty", dosiahnu v súlade s článkom 109j vysoký stupeň udržateľného zbližovania a obzvlášť udržateľného finančného stavu štátu; keďže udržiavanie zdravých rozpočtových stavov v týchto členských štátoch bude potrebné na podporu stability cien a na zlepšenie podmienok pre udržateľný rast výkonu a zamestnanosti; keďže je potrebné, aby členské štáty predkladali strednodobé programy, ďalej nazývané "stabilizačné programy"; keďže je potrebné definovať hlavný obsah takých programov;(9) keďže členské štáty, ktoré neprijali jednotnú menu, ďalej nazývané "neúčastnícke členské štáty", budú musieť uskutočňovať politiku zameranú na vysoký stupeň udržateľného zbližovania; keďže je potrebné, aby tieto členské štáty predkladali strednodobé programy, ďalej nazývané "konvergentné programy"; keďže je potrebné definovať zásadnú náplň takých konvergentných programov;(10) keďže Európska Rada vo svojom uznesení zo 16. júna 1997 o založení mechanizmu devízového kurzu v tretej etape Hospodárskej a menovej únie vydala pevné politické smernice, podľa ktorých sa stanovuje mechanizmus devízového kurzu v tretej etape HMU, ďalej nazývanej "MDK2"; keďže meny neúčastníckych členských štátov pripojených k MDK2 budú mať stredný kurz vis-á-vis euro a poskytovať tým orientačný bod pre posudzovanie primeranosti ich politík; keďže MDK2 bude takisto pomáhať chrániť ich i členské štáty, ktoré prijali euro, proti neoprávneným tlakom na devízových trhoch; keďže na umožnenie primeraného dohľadu v Rade, neúčastnícke členské štáty, ktoré sa nepripojili k MDK2, napriek tomu predložia politiky vo svojich konvergentných programoch zamerané na stabilitu, aby tým zabránili nezrovnalostiam reálneho devízového kurzu a prílišným výkyvom nominálneho devízového kurzu;(11) keďže trvalé zbližovanie hospodárskych zásad je predpokladom pre udržateľnú stabilitu devízového kurzu;(12) keďže je potrebné stanoviť časový rozvrh na predkladanie stabilizačných a konvergentných programov a ich aktualizácií;(13) keďže v záujme priehľadnosti a informovanej verejnej diskusie je potrebné, aby členské štáty zverejnili svoje stabilizačné a konvergentné programy;(14) keďže Rada pri skúmaní a sledovaní programov stabilizácie a konvergencie a najmä ich strednodobých rozpočtových cieľov či plánovaného postupu pri prispôsobovaní sa tomuto cieľu, by mala brať do úvahy závažné periodické a štrukturálne charakteristiky hospodárstva každého členského štátu;(15) keďže v tejto súvislosti by mala byť venovaná zvláštna pozornosť stavom závažne sa odchyľujúcim od cieľa takmer vyrovnaných či prebytkových rozpočtov; keďže je vhodné aby Rada vydala včasné varovanie, ktoré zabráni vzniku nadmerného štátneho deficitu členského štátu; keďže v prípade vytrvalého rozpočtového poklesu bude pre Radu vhodné, aby posilnila svoje doporučenie a zverejnila ho; keďže Rada môže neúčastníckym členským štátom doporučiť opatrenia na zvýšenie účinnosti ich konvergentných programov;(16) keďže ako konvergentné, tak aj stabilizačné programy vedú ku splneniu podmienok hospodárskeho zblíženia spomenutého v článku 104c,PRIJALA TOTO NARIADENIE:ODDIEL 1ÚČEL A DEFINÍCIEČlánok 1Toto nariadenie stanovuje pravidlá zahŕňajúce obsah, predkladanie, kontrolu a sledovanie stabilizačných a konvergentných programov ako súčasti mnohostranného dohľadu Rady, s cieľom predísť včas vzniku nadmerných deficitov a posilniť dohľad a koordináciu hospodárskych politík.Článok 2Na účely tohto nariadenia sa "účastníckymi členskými štátmi" rozumejú tie členské štáty, ktoré prijímajú v súlade so zmluvou jednotnú menu a "neúčastníckymi členskými štátmi" sa rozumejú tie členské štáty, ktoré jednotnú menu neprijali.ODDIEL 2STABILIZAČNÉ PROGRAMYČlánok 31. Každý účastnícky členský štát predkladá Rade a Komisii v pravidelných intervaloch, podľa článku 103 zmluvy, informácie potrebné na mnohostranný dohľad a to formou stabilizačného programu, ktorý poskytuje základ pre stabilizáciu cien a silný a udržateľný rast napomáhajúci tvorbe pracovných miest.2. Stabilizačný program poskytuje nasledujúce informácie:a) strednodobý cieľ takmer vyrovnaného alebo prebytkového stavu rozpočtu a postup pri prispôsobovaní sa tomuto cieľu pre celkový štátny prebytok/deficit a očakávaný trend miery celkovej štátnej zadĺženosti;b) hlavné prognózy očakávaného hospodárskeho vývoja a dôležitých ekonomických premenných vzťahujúcich sa na plnenie stabilizačného programu, ako sú verejne investičné výdavky, rast reálneho hrubého domáceho produktu (HDP), zamestnanosť a inflácia;c) popis prijímaných, prípadne navrhovaných rozpočtových a iných opatrení hospodárskej politiky na dosiahnutie cieľov programu a v prípade hlavných rozpočtových opatrení, odhad ich kvantitatívneho účinku na rozpočet;d) rozbor znázorňujúci, aký vplyv by mali zmeny hlavných hospodárskych predpokladov na stav rozpočtu a dlhu.3. Informácie o trendoch miery celkového prebytku/deficitu a zadĺženosti verejnej správy a o hlavných hospodárskych predpokladoch spomenutých v odseku 2 písm. a) a b), sa predkladajú raz ročne a zahŕňajú ako bežný a predchádzajúci rok, tak aj najmenej tri nasledujúce roky.Článok 41. Stabilizačné programy sa predložia do 1. marca 1999. Potom sa aktualizované programy predkladajú raz ročne. Členský štát, prijímajúci jednotnú menu v neskoršej etape, predloží stabilizačný program do šiestich mesiacov od rozhodnutia Rady o jeho účasti na jednotnej mene.2. Členské štáty uverejnia svoje stabilizačné programy a ich aktualizované verzie.Článok 51. Na základe hodnotenia Komisie a výboru založeného článkom 109c zmluvy, Rada v rámci mnohostranného dohľadu podľa článku 103 preskúma, či strednodobý rozpočtový cieľ v stabilizačnom programe poskytuje bezpečný priestor na zabránenie vzniku nadmerného deficitu, či ekonomické predpoklady, na ktorých je stabilizačný program založený, sú reálne a či prijímané, prípadne navrhované opatrenia sú dostatočné na zabezpečenie riadeného postupu pri prispôsobovaní sa strednodobému rozpočtovému cieľu.Rada okrem toho preskúma, či obsah stabilizačného programu uľahčuje užšiu spoluprácu hospodárskych politík a či hospodárske politiky dotknutých členských štátov sú v súlade so širšími hospodárskymi usmerneniami.2. Rada preskúma stabilizačný program uvedený v odseku 1 do dvoch mesiacov od jeho predloženia. Rada vydá svoje stanovisko k programu na doporučenie Komisie a po konzultácii s výborom, tak ako je stanovené v článku 109c. Ak Rada, v súlade s článkom 103, usúdi, že ciele a obsah programu by mali byť posilnené, vyzve vo svojom stanovisku dotknutý členský štát, aby svoj program upravil.3. Aktualizované programy preskúma výbor založený článkom 109c na základe posúdenia Komisie; v prípade nutnosti môže aktualizované programy preskúma aj Rada podľa postupu stanoveného v odsekoch 1 a 2 tohto článku.Článok 61. Ako súčasť mnohostranného dohľadu podľa článku 103 ods. 3, sleduje Rada realizáciu stabilizačných programov na základe informácií poskytovaných účastníckymi členskými štátmi a na základe hodnotenia Komisie a výboru založeného článkom 109c, najmä so zreteľom na zistenie závažného aktuálneho alebo očakávaného odchýlenia stavu rozpočtu od strednodobého rozpočtového cieľa, alebo od postupu pri prispôsobovaní sa tomuto cieľu, ako je uvedené v programe vládneho prebytku/deficitu.2. V prípade, že Rada zistí závažné odchýlenie stavu rozpočtu od strednodobého rozpočtového cieľa, alebo od postupu pri prispôsobovaní sa tomuto cieľu, zašle, v rámci systému včasného varovania podľa článku 103 ods. 4, dotknutému členskému štátu odporúčanie na prijatie nevyhnutných opatrení na nápravu a zabránenie vzniku nadmerného deficitu.3. V prípade, že Rada vo svojom následnom monitorovaní usúdi, že sa stav rozpočtu trvalo, alebo čím ďalej tým viac odchyľuje od strednodobého cieľa, alebo od postupu pri prispôsobovaní sa tomuto cieľu, odporučí Rada na základe článku 103 ods. 4 dotknutému členskému štátu, aby ihneď prijal nevyhnutné opatrenia na nápravu a môže, ako je stanovené v uvedenom článku, svoje odporúčanie uverejniť.ODDIEL 3KONVERGENTNÉ PROGRAMYČlánok 71. Každý neúčastnícky členský štát odovzdá Rade a Komisii informácie, potrebné na účely multilaterálneho dohľadu vykonávaného v pravidelných intervaloch podľa článku 103, vo forme konvergentného programu, ktorý poskytne základ pre stabilitu cien a pre silný a udržateľný rast napomáhajúci tvorbe pracovných miest.2. Konvergentný program poskytne tieto informácie, najmä o premenných, vzťahujúcich sa na zbližovanie:a) strednodobý cieľ takmer vyrovnaného alebo prebytkového stavu rozpočtu a postup pri prispôsobovaní sa tomuto cieľu pre celkový štátny prebytok/deficit; očakávaný trend miery celkovej štátnej zadĺženosti; strednodobé ciele menovej politiky; vzťah týchto cieľov k stabilite cien a devízového kurzu;b) hlavné prognózy očakávaného hospodárskeho vývoja a dôležitých ekonomických premenných vzťahujúcich sa na plnenie konvergentného programu, ako sú štátne investičné výdavky, rast reálneho hrubého domáceho produktu (HDP), zamestnanosť a inflácia;c) popis prijímaných, prípadne navrhovaných rozpočtových a iných opatrení hospodárskej politiky na dosiahnutie cieľov programu a v prípade hlavných rozpočtových opatrení, odhad ich kvantitatívneho účinku na rozpočet;d) rozbor, ukazujúci, ako by zmeny hlavných hospodárskych predpokladov ovplyvnili stav rozpočtu a dlhu.3. Informácie o trendoch miery celkového štátneho prebytku/deficitu a štátnej zadĺženosti a o hlavných hospodárskych predpokladoch spomenutých v odseku 2 písm. a) a b), sa predkladajú raz ročne a zahŕňajú ako bežný a predchádzajúci rok, tak aj najmenej nasledujúce tri roky.Článok 81. Konvergentné programy sa predkladajú pred 1. marcom 1999. Potom sa aktualizované programy predkladajú jedenkrát ročne.2. Členské štáty zverejnia svoje konvergentné programy a ich aktualizované verzie.Článok 91. Na základe hodnotenia Komisie a výboru podľa článku 109c zmluvy, Rada v rámci mnohostranného dohľadu podľa článku 103 preskúma, či strednodobý rozpočtový cieľ v konvergentnom programe poskytuje bezpečný priestor na zabránenie vzniku nadmerného deficitu, či ekonomické predpoklady, na ktorých je stabilizačný program založený, sú reálne a či prijímané, prípadne navrhované opatrenia sú dostatočné na zabezpečenie riadeného postupu pri prispôsobovaní sa strednodobému rozpočtovému cieľu a udržateľného zbližovania.Rada naviac preskúma, či obsah konvergentného programu uľahčuje užšiu spoluprácu hospodárskych politík a či hospodárske politiky dotknutých členských štátov sú v súlade so širšími hospodárskymi usmerneniami.2. Rada preskúma konvergentný program uvedený v odseku 1 najneskôr do dvoch mesiacov od jeho predloženia. Rada vydá svoje stanovisko k programu na doporučenie Komisie a po konzultácii s výborom založeným článkom 109c. Ak Rada, v súlade s článkom 103, usúdi, že ciele a obsah programu by mali byť posilnené, vyzve vo svojom vyjadrení dotknutý členský štát, aby svoj program upravil.3. Aktualizované programy preskúma výbor založený článkom 109c na základe posúdenia Komisie; v prípade nutnosti môže aktualizované programy preskúmať aj Rada podľa postupu stanoveného v odsekoch 1 a 2 tohto článku.Článok 101. Ako súčasť mnohostranného dohľadu podľa článku 103 ods. 3, sleduje Rada implementáciu konvergentných programov na základe informácií poskytovaných neúčastníckymi členskými štátmi v súlade s článkom 7 ods. 2 písm. a) tohto nariadenia a na základe hodnotenia Komisie a výboru založeného článkom 109c zmluvy, najmä so zreteľom na zistenie významného aktuálneho alebo očakávaného odchýlenia stavu rozpočtu od strednodobého rozpočtového cieľa alebo od postupu pri prispôsobovaní sa tomuto cieľu, ako je uvedené v programe vládneho prebytku/deficitu.Naviac Rada sleduje hospodárske politiky neúčastníckych členských štátov so zreteľom na ciele konvergentných programov aby zabezpečila, že ich politiky sú zamerané na stabilitu s cieľom predchádzať nezrovnalostiam reálneho devízového kurzu a nadmerným výkyvom nominálneho devízového kurzu.2. V prípade, že Rada zistí významné odchýlenie stavu rozpočtu od strednodobého rozpočtového cieľa, alebo od postupu pri prispôsobovaní sa tomuto cieľu, zašle, v rámci systému včasného varovania podľa článku 103 ods. 4, dotknutému členskému štátu odporúčanie na prijatie nevyhnutných opatrení na nápravu a zabránenie vzniku nadmerného deficitu.3. V prípade, že Rada vo svojom následnom monitorovaní usúdi, že sa stav rozpočtu trvalo, alebo čím ďalej tým viac odchyľuje od strednodobého cieľa, doporučí Rada na základe článku 103 ods. 4 dotknutému členskému štátu, aby ihneď prijal potrebné opatrenia na nápravu a môže, ako je stanovené v uvedenom článku, svoje odporúčanie uverejniť.ODDÍEL 4SPOLOČNÉ USTANOVENIAČlánok 11Ako súčasť mnohostranného dohľadu opísaného v tomto nariadení, vykoná Rada celkové zhodnotenie popísané v článku 103 ods. 3Článok 12V súlade s druhým pododsekom článku 103 ods. 4, predseda Rady a predseda Komisie zahrnú do svojej správy pre Európsky parlament výsledky multilaterálneho dohľadu vykonaného podľa tohto nariadenia.Článok 13Toto nariadenie nadobúda účinnosť 1. júla 1998.Toto nariadenie je záväzné vo svojej celistvosti a priamo uplatniteľné vo všetkých členských štátoch.V Bruseli 7. júla 1997Za RadupredsedaJ.-C. Juncker[1] Ú. v. ES C 368, 6.12.1996, s. 9.[2] Stanovisko Európskeho parlamentu z 28. novembra 1996 (Ú. v. ES C 380, 16.12.1996, s. 28), spoločná pozícia Rady zo 14. apríla 1997 (Ú. v. ES C 146, 30.5.1997, s. 26) a rozhodnutie Európskeho parlamentu z 29. mája 1997 (Ú. v. ES C 182, 16.6.1997).[3] Pozri s. 6 tohto Úradného vestníka.[4] Ú. v. ES C 236, 2.8.1997, s. 1.--------------------------------------------------

Summary:
Dohľad nad rozpočtovými politikami
Dohľad nad rozpočtovými politikami
ZHRNUTIE K DOKUMENTU:
Nariadenie Rady (ES) č. 1466/97 – posilnenie dohľadu nad stavmi rozpočtov a dohľad nad hospodárskymi politikami a ich koordinácia
AKÝ JE CIEĽ TOHTO NARIADENIA?
Zavádza sa ním preventívna časť Paktu stability a rastu. Ide o preventívne opatrenia určené na zabezpečenie rozpočtovej disciplíny, ktorá je potrebná pre plynulé fungovanie Európskej únie (EÚ).
Netýka sa to len krajín EÚ, ktoré prijali jednotnú menu, ale aj krajín, ktoré sa zatiaľ nezúčastňujú.
HLAVNÉ BODY
Cieľom tohto nariadenia je monitorovať a koordinovať rozpočtovú politiku krajín EÚ ako preventívne opatrenie na zaistenie rozpočtovej disciplíny v EÚ.
Na dosiahnutie tohto cieľa sa v ňom ustanovuje európsky semester na začiatku každého roka, ktorý pomáha krajinám EÚ zaviesť zdravé rozpočtové politiky. Krajiny EÚ predkladajú Európskej komisii  programy stability (v prípade krajín eurozóny) a konvergenčné programy (v prípade krajín mimo eurozóny), v ktorých prijímajú strednodobé rozpočtové ciele. Tieto programy posudzuje Komisia a podliehajú osobitným odporúčaniam Rady pre každú krajinu.
Európsky semester pre koordináciu hospodárskych politík
Európsky semester je šesťmesačné obdobie, počas ktorého sa skúmajú rozpočtové politiky krajín EÚ.
Na začiatku semestra Rada určuje hlavné hospodárske výzvy pre EÚ a poskytuje krajinám EÚ strategické politické usmernenia, ktoré treba dodržiavať.
Následne a na základe týchto usmernení krajiny EÚ musia zostaviť:
svoje programy stability a konvergenčné programy podľa tohto nariadenia;
svoje národné programy reforiem v súlade so všeobecnými usmerneniami pre hospodárske politiky a usmerneniami politík zamestnanosti.
Na konci európskeho semestra a po posúdení programov Rada posiela odporúčania jednotlivým krajinám EÚ. Na základe posúdenia Komisie Rada zaujme svoje stanovisko pred tým, ako krajiny EÚ zostavia svoje konečné rozpočty na nasledujúci rok.
Strednodobé rozpočtové ciele
Každá krajina EÚ má strednodobý rozpočtový cieľ pre svoj stav rozpočtu, ktorý je vymedzený v štrukturálnom vyjadrení. Ciele krajín EÚ sa rôznia – sú prísnejšie v prípade vyššieho zadlženia a predpokladaných nákladov na starnutie obyvateľstva.
Pre krajiny EÚ, ktoré prijali euro, a pre krajiny zapojené do mechanizmu výmenných kurzov (ERM II) je cieľ stanovený na -1 % HDP a zostatok alebo nadbytok.
Ciele sa môžu preskúmať, keď sa vykonáva veľká štrukturálna reforma alebo každé tri roky po zverejnení prognóz, na základe ktorých možno aktualizovať predpokladané náklady na starnutie obyvateľstva.
Mnohostranný dohľad – programy stability a konvergenčné programy
Programy stability a konvergenčné programy slúžia ako východisko pre mnohostranný dohľad zo strany Rady EÚ. Tento dohľad ustanovený v článku 121 Zmluvy o fungovaní Európskej únie by mal v skorom štádiu predchádzať nadmerným verejným deficitom a podporovať koordináciu hospodárskych politík.
Každá krajina EÚ musí predložiť Rade EÚ a Komisii program stability (v prípade krajín eurozóny) alebo konvergenčný program (v prípade krajín mimo eurozóny).
Programy stability alebo konvergenčné programy musia obsahovať tieto informácie:
strednodobý rozpočtový cieľ a plánované úpravy na dosiahnutie cieľa;
saldo verejných financií ako percentuálny podiel na HDP, pravdepodobný trend miery celkovej štátnej zadlženosti, plánovaný rast štátnych výdavkov a rast štátnych príjmov pri nezmenenej politike a vyčíslenie diskrečných opatrení na strane príjmov;
informácie o predpokladaných nákladoch na starnutie obyvateľstva a iných možných nákladoch (ako sú verejné záruky), ktoré môžu mať veľký vplyv na štátne účty;
informácie o zhodnosti programov so všeobecnými usmerneniami pre hospodárske politiky a národnými programami reforiem;
hlavné predpoklady, z ktorých vychádza ekonomická prognóza a ktoré môžu ovplyvniť realizáciu programov stability a konvergenčných programov (rast, zamestnanosť, inflácia a ďalšie významné premenné);
posúdenie a podrobný rozbor rozpočtových opatrení a ďalších opatrení hospodárskej politiky, či už prijatých alebo plánovaných, ktoré sú relevantné pre dosahovanie cieľov programu;
rozbor toho, ako by zmeny hlavných hospodárskych predpokladov ovplyvnili stav rozpočtu a zadlženosti;
ak sa to uplatňuje, dôvody akýchkoľvek odchýlok od plánovaných úprav potrebných na dosiahnutie strednodobého rozpočtového cieľa.
V konvergenčných programoch sa navyše musí uvádzať, aký je vzťah medzi týmito cieľmi a stabilitou cien a výmenných kurzov, ako aj strednodobé ciele menovej politiky.
Preskúmanie programov stability a konvergenčných programov
Na základe posúdení Komisie a Hospodárskeho a finančného výboru Rada preskúma strednodobé rozpočtové ciele, ktoré krajiny predložili vo svojich programoch. Kontroluje najmä to, či:
cieľ vychádza z realistických hospodárskych predpokladov;
prijaté alebo plánované opatrenia sú dostatočné na dosiahnutie cieľa;
z posúdenia plánovaných úprav vyplýva, že daná krajina sa medziročne usiluje zlepšiť svoje saldo rozpočtu (očistené od cyklických vplyvov);
ročný rast štátnych výdavkov v danej krajine nie je príliš vysoký, t. j. neprekračuje referenčnú hodnotu v strednodobom horizonte.
Rada musí vo svojich posúdeniach zohľadňovať vykonávanie veľkých štrukturálnych reforiem, a predovšetkým reforiem dôchodkového systému.
Rada musí preskúmať program do troch mesiacov od jeho predloženia. Na odporúčanie Komisie a po porade s Hospodárskym a finančným výborom Rada vydáva stanovisko o programe. Ak sa Rada domnieva, že ciele a obsah programu treba posilniť, požiada danú krajinu, aby ho upravila.
Predchádzanie nadmernému schodku – mechanizmus včasného varovania
V rámci mnohostranného dohľadu Rada monitoruje vykonávanie programov stability a konvergenčných programov na základe informácií poskytnutých krajinami EÚ a posúdení vykonaných Komisiou a Hospodárskym a finančným výborom.
Ak teda Komisia zistí významný nesúlad so strednodobým rozpočtovým cieľom alebo s plánovanými úpravami, ktoré by mali viesť k dosiahnutiu tohto cieľa, vydá odporúčania dotknutej krajine, aby sa predišlo nadmernému schodku (mechanizmus včasného varovania, článok 121 ods. 4 Zmluvy o fungovaní EÚ).
Okrem toho sa odporúčania prijaté Radou môžu zverejniť.
Usmernenie Európskej komisie
V roku 2015 sa v oznámení Komisie spresnilo, ako Komisia plánuje uplatniť pravidlá Paktu stability a rastu s cieľom posilniť prepojenie medzi štrukturálnymi reformami, investíciami a fiškálnou zodpovednosťou a podnietiť tak vytváranie pracovných miest a rast v EÚ.
Toto usmernenie má tri hlavné ciele:
podporovať účinné vykonávanie štrukturálnych reforiem;
podporovať investície, najmä v súvislosti s novým Európskym fondom pre strategické investície, ktorý je ťažiskovým prvkom Investičného plánu pre Európu navrhnutého Komisiou;
lepšie reagovať na hospodársku situáciu v každej z krajín EÚ.
ODKEDY SA NARIADENIE UPLATŇUJE?
              
Uplatňuje sa od 1. júla 1998.
KONTEXT
Podľa pravidiel Paktu stability a rastu musia krajiny EÚ uplatňovať zdravú rozpočtovú politiku, aby sa vyhli nadmerným deficitom verejných financií, ktoré by mohli ohroziť hospodársku a finančnú stabilitu EÚ.
V roku 2011 bol Pakt stability a rastu podrobený rozsiahlym reformám. Nové prijaté opatrenia sú významným krokom k zaručeniu rozpočtovej disciplíny, presadzovaniu stability hospodárstva EÚ a predchádzaniu ďalšej krízy.
Pakt stability a rastu v súčasnosti zahŕňa šesť legislatívnych aktov (tzv. six-pack), ktoré nadobudli účinnosť 13. decembra 2011 a dva ďalšie akty (tzv. two-pack), ktoré nadobudli účinnosť 30. mája 2013:
nariadenie (EÚ) č. 1173/2011 o účinnom presadzovaní rozpočtového dohľadu v eurozóne;
nariadenie Európskeho parlamentu a Rady (EÚ) č. 1174/2011 o opatreniach na presadzovanie vykonávania nápravy nadmernej makroekonomickej nerovnováhy v rámci eurozóny;
nariadenie (EÚ) č. 1175/2011, ktorým sa mení toto nariadenie o postupoch dohľadu nad stavmi rozpočtov;
nariadenie (EÚ) č. 1176/2011 o prevencii a náprave makroekonomických nerovnováh;
nariadenie (EÚ) č. 1177/2011, ktorým sa mení postup pri nadmernom schodku;
smernica 2011/85/EÚ o požiadavkách na rozpočtové rámce členských štátov;
nariadenie (EÚ) č. 472/2013 o dohľade nad hospodárstvami a rozpočtami krajín eurozóny, ktoré majú závažné ťažkosti v súvislosti so svojou finančnou stabilitou, alebo im takéto ťažkosti hrozia;
nariadenie (EÚ) č. 473/2013 o spoločných pravidlách monitorovania a posudzovania návrhov rozpočtových plánov a zabezpečení nápravy nadmerného deficitu krajín v eurozóne
Ďalšie informácie:
Pakt stability a rastu (Európska komisia).
HLAVNÝ DOKUMENT
            
Nariadenie Rady (ES) č. 1466/97 zo 7. júla 1997 o posilnení dohľadu nad stavmi rozpočtov a o dohľade nad hospodárskymi politikami a ich koordinácii (Ú. v. ES L 209, 2.8.1997, s. 1 – 5)
Následné zmeny nariadenia (ES) č. 1466/97 boli zapracované do pôvodného textu. Toto konsolidované znenie slúži len na dokumentačné účely.
SÚVISIACE DOKUMENTY
            
Nariadenie Európskeho parlamentu a Rady (EÚ) č. 1173/2011 zo 16. novembra 2011 o účinnom presadzovaní rozpočtového dohľadu v eurozóne (Ú. v. EÚ L 306, 23.11.2011, s. 1 – 7)
Nariadenie Európskeho parlamentu a Rady (EÚ) č. 1174/2011 zo 16. novembra 2011 o opatreniach na presadzovanie vykonávania nápravy nadmernej makroekonomickej nerovnováhy v rámci eurozóny (Ú. v. EÚ L 306, 23.11.2011, s. 8 – 11)
Nariadenie Európskeho parlamentu a Rady (EÚ) č. 1176/2011 zo 16. novembra 2011 o prevencii a náprave makroekonomických nerovnováh (Ú. v. EÚ L 306, 23.11.2011, s. 25 – 32)
Nariadenie Rady (EÚ) č. 1177/2011 z 8. novembra 2011, ktorým sa mení a dopĺňa nariadenie (ES) č. 1467/97 o urýchľovaní a objasňovaní vykonania postupu pri nadmernom schodku (Ú. v. EÚ L 306, 23.11.2011, s. 33 – 40)
Smernica Rady 2011/85/EÚ z 8. novembra 2011 o požiadavkách na rozpočtové rámce členských štátov (Ú. v. EÚ L 306, 23.11.2011, s. 41 – 47)
Nariadenie Európskeho parlamentu a Rady (EÚ) č. 472/2013 z 21. mája 2013 o sprísnení hospodárskeho a rozpočtového dohľadu nad členskými štátmi v eurozóne, ktoré majú závažné ťažkosti v súvislosti so svojou finančnou stabilitou, alebo im takéto ťažkosti hrozia (Ú. v. EÚ L 140, 27.5.2013, s. 1 – 10)
Nariadenie Európskeho parlamentu a Rady (EÚ) č. 473/2013 z 21. mája 2013 o spoločných ustanoveniach o monitorovaní a posudzovaní návrhov rozpočtových plánov a zabezpečení nápravy nadmerného deficitu členských štátov v eurozóne (Ú. v. EÚ L 140, 27.5.2013, s. 11 – 23)
Oznámenie Komisie Európskemu parlamentu, Rade, Európskej centrálnej banke, Hospodárskemu a sociálnemu výboru, Výboru regiónov a Európskej investičnej banke – Optimálne využívanie flexibility v rámci existujúcich pravidiel Paktu stability a rastu [COM(2015) 12 final z 13. januára 2015]
Posledná aktualizácia 18.04.2017